open-index/open-wikipedia-markdown huggingface dataset:
Referendo de independencia do Sudán do Sur de 2011

dereita|miniatura|Papeletas de voto polo si á independencia (esquerda) e polo non (dereita).
miniatura|dereita|Votación nun colexio electoral.
O **referendo sobre a independencia do Sudán do Sur** celebrouse do 9 ao 15 de xaneiro de 2011 para decidir se a rexión debería seguir formando parte do Sudán ou converter ao Sudán do Sur nun novo estado independente.. O referendo foi unha das consecuencias do Acordo de Naivasha entre o goberno central de Khartún e o Movemento Popular de Liberación do Sudán en 2005. Estaba previsto celebrar asemade un referendo en Abyei para decidir se quería ser parte do Sudán do Sur pero pospúxose debido a conflitos sobre a demarcación e dereitos de residencia.

A comisión do referendo publicou o 7 de febreiro de 2011 os resultados definitivos, co 98,83 % dos sufraxios favorables á independencia. En 10 dos 79 condados suspendéronse as eleccións por pasar do 100 % a porcentaxe de votantes, así e todo o número de votos superou o requirimento do 60 % de participación para dar por válidas as eleccións. O 9 de xullo o país proclamou a súa independencia.

## Notas
Dievs, svētī Latviju

**Dievs, Sveti Latviju** (en galego **Deus bendiga a Letonia** é o himno nacional de Letonia. O seu autor tanto da música (1873) como da letra (1920) foi Kārlis Baumanis.

## Letra 
### En letón 
Dievs, svētī Latviju,
Mūs' dārgo tēviju,
Svētī jel Latviju,
Ak, svētī jel to! (Bis)

Kur latvju meitas zied,
Kur latvju dēli dzied,
Laid mums tur laimē diet,
Mūs' Latvijā! (Bis)

### En galego 
Deus, bendice a Letonia
A nosa querida patria
Bendice a Letonia
Oh! Bendícela (Bis)

Onde as fillas de Letonia florezan,
Onde os fillos de Letonia canten,
Imos a bailar felices aquí,
Na nosa Letonia! (Bis)

## Véxase tamén 
### Ligazóns externas 
*Himno de Letonia en midi
*Himno de Letonia en vídeo
Emblema de Belarús

O **Emblema de Belarús** (en , en ), que substituíu o escudo de armas histórico Pahonia no referendo de 1995, presenta unha cinta coas cores da bandeira nacional, un mapa de Belarús, espigas de trigo e unha estrela vermella. O emblema é unha alusión ó usado pola República Socialista Soviética de Belarús, deseñado por Ivan Ivanovich Dubasov en 1950. Os emblemas que lembran ós tempos da Unión Soviética tamén se usan polas nacións de Macedonia do Norte, Tadjiikistán, Uzbekistán e Transnistria.

## Historia 
A pesar do feito de que os belarusos comparten unha identidade e unha lingua étnicas diferenciadas, nunca antes tiveron soberanía política antes de 1991, excepto durante un breve período en 1918, cando a curta República Popular Belarusa utilizou o cabaleiro como emblema. Os símbolos nacionais belarusos únicos non foron creados como resultado do dominio estranxeiro dos territorios belarusos por Prusia, Polonia, Lituania e Rusia ata o século XX.

## Descrición 
[miniatura|O emblema nun edificio de [Minsk.]]
### Deseño 
No centro do emblema atópase un contorno verde de Belarús, sobreposto ós raios dun Sol dourado. O Sol está parcialmente cuberto por un globo, coa masa continental (parte de Eurasia) en morado e a auga en azul. Bordeando os lados esquerdo e dereito do emblema hai tallos de trigo, sobrepostos con flores. Os trevos adornan os tallos de trigo da esquerda; Flores de liño adornan a parte dereita. Envolvendo os tallos de trigo hai unha cinta vermella e verde coas cores da bandeira de Belarús; a cinta sobresae na base do emblema, onde o nome *República de Belarús* (*Рэспублiка Беларусь*) está inscrito en dourado en belaruso. Na parte superior do emblema aparece unha estrela vermella de cinco puntas.

## Galería 

Ficheiro:Герб Княжества и области белорусские и литовские 1882.svg|1882
Ficheiro:Герб БНР 1918.svg|1918
Ficheiro:Emblem of the Byelorussian Soviet Socialist Republic (1919–1920).svg|1919 — 1927
Ficheiro:Emblem of the Byelorussian Soviet Socialist Republic (1981–1991).svg|1949 — 1991
Ficheiro:Coat of Arms of Belarus (1991).svg|1991 — 1995

## Notas 
## Véxase tamén 
### Outros artigos 
* Bandeira de Belarús

### Ligazóns externas 
* Heraldry of the World – Historia do escudo
Centro Federal de Educação Tecnológica Celso Suckow da Fonseca

miniatura|*Centro Federal de Educação Tecnológica Celso Suckow da Fonseca*.

**Centro Federal de Educação Tecnológica Celso Suckow da Fonseca** (**Cefet-RJ**) é un dos centros brasileiros de excelencia no ensino e na investigación e está entre as mellores institucións de Río de Xaneiro.

A universidade sitúase en Río de Xaneiro, Brasil.
## Véxase tamén 
### Outros artigos 
*Centro Federal de Educação Tecnológica de Minas Gerais
### Ligazóns externas 
* Centro Federal de Educação Tecnológica Celso Suckow da Fonseca .
Oben am jungen Rhein

**Oben am jungen Rhein** (literalmente, **Sobre o alto do xove Rin**) é o himno nacional de Liechtenstein. Cántase coa mesma melodía que o himno nacional do Reino Unido, *Deus salve á Raíña*. As letras foron escritas en 1850 por Jakob Josef Jauch. Ata 1963, o primeiro verso e título era "Oben am deutschen Rhein" ("Sobre o alto do Rin alemán").
A supresión da mención alemá no himno tras 1963 responde ó amplo sentir de ambivalencia cultural cara a expresións relacionadas co nacionalismo alemán despois do período nazi en Alemaña e Austria. 

## Letras
Escudo de Liechtenstein

miniatura|210px|Escudo pequeno de Liechtenstein.
Existen dúas versións do **escudo do Principado de Liechtenstein**, o escudo grande e o pequeno.

O escudo grande é o brasón do príncipe que tamén é usado por outros membros da súa familia. Nas armas grandes aparecen, xunto ós emblemas propios do país, símbolos de diversos territorios europeos que mantiveron lazos dinásticos no pasado coa familia reinante:

O primeiro cuartel recolle o brasón de Silesia; o segundo corresponde a Kuenringe; o terceiro cuartel, simboliza o Ducado de Opava e o cuarto a Frisia oriental. Na punta do escudo figura o brasón do Ducado de Krnov. O escudo central de ouro (amarelo) e goles é o escudo propio da familia reinante.

## Brasonado do escudo grande 
"Escudo acuartelado: No primeiro cuartel, de ouro, unha aguia de cor sable coroada e armada de ouro cargada cun crecente de prata rematado en cruces do mesmo metal; no segundo cuartel, un campo de oito faixas de ouro e sable cargadas cun crancelín de sinople; o terceiro cuartel, un campo partido, de goles e prata e no cuarto cuartel de ouro, unha harpía (ou aguia virxe) de sable, con cabeza de prata coroada e armada de ouro.

## Véxase tamén 
### Outros artigos 
* Bandeira de Liechtenstein
Golden Horse Film Festival

O **Taipei Golden Horse Film Festival and Awards** (en chinés *台北金馬影展* *Táiběi Jīnmǎ Yǐngzhǎn*) é un festival de cinema e cerimonia de premios que se celebra anualmente en Taiwán, establecida en 1962 pola Oficina de Información do Goberno da República da China. A cerimonia de entrega de premios realizouse tradicionalmente en novembro ou decembro en Taipei, non obstante nos últimos anos rota por diversas cidades da illa.

En 1990 a organización pasou á Fundación para o Desenvolvemento do Cine que estableceu un Comité Executivo encargado de organizar o festival e a cerimonia de premios, e que se converteron no equivalente aos Premios Oscar para filmes de lingua chinesa xunto cos Hong Kong Film Award, Golden Rooster Awards e Hundred Flowers Awards. Tamén é un dos principais premios en Taiwón cos Golden Bell Awards para a produción televisiva e os Golden Melody Awards para a música.

O período de remisión de filmes é en xullo e agosto de cada ano e os nomeamentos coñécense en outubro, os gañadores son seleccionados por un xurado e os premiados reciben unha estatuíña dun cabalo dourado durante a cerimonia.

## Desenvolvemento
A cerimonia de premios celébrase despois do festival que dura un mes no que se exhiben algúns dos filmes nomeados para os premios, a maioría dos filmes gañadores na historia dos premios foron producións de Hong Kong.

Poden participar filmes realizados en mandarín ou outra variedade chinesa e desde 1996 permítense aos filmes da República Popular da China participaren nos premios.

## Véxase tamén 
### Ligazóns externas 
*Web oficial
My, bielarusy

***My, bielarusy*** (en ; en ; "Nós, belarusos") é o título non oficial do himno nacional de Belarús e a primeira liña da súa letra. Oficialmente, *My Belarusy* titúlase **"O Himno Nacional da República de Belarús"** (en , en ). O himno foi escrito e adoptado orixinalmente en 1955 para usarse na República Socialista Soviética de Belarús. A música do himno da RSS de Belarús foi composta por Nestar Sakalowski e a letra foi escrita por Mihas' Klimovich. Despois da caída da Unión Soviética, a música composta por Sakalowski mantívose e a letra foi rexeitada. A nova letra, que estaba escrita por Klimkovich e Uladzimir Karyzny, foi adoptada por un decreto presidencial emitido o 2 de xullo de 2002.

## Himno da RSS de Belarús 
*My Belarusy* foi usado orixinalmente como o himno da República Socialista Soviética de Belarús (en belaruso: *гімн Беларуская Савецкая Сацыялістычная Рэспубліка*, en ruso: *гимн Белорусской Советской Социалистической Республики*) dende o 24 de febreiro de 1955. O himno foi composto por Sakalowski e a letra foi escrita por Mihas' Klimovich. Belarús non foi a única República Socialista Soviética que adoptou o seu propio himno; cada RSS adoptou o seu propio himno excepto a República Socialista Federativa Soviética de Rusia, que usou o Himno da Unión Soviética.

## Himno da República de Belarús 
A única mención legal do himno nacional antes de 2002 está na Constitución da República de Belarús. A sección primeira, artigo 19 da constitución declara que *"Os símbolos da República de Belarús como un estado soberano deben ser a súa bandeira nacional, o seu escudo nacional e o seu himno nacional."* Aínda que a constitución só mencionou o uso da bandeira, himno e armas como símbolos nacionais, cada símbolo tivo que ser definido por lei.

## Outras cancións 
Жыве Беларусь! (*Longa Vida Belarús!*) foi unha canción composta en 1994 que ten letra similar ó himno actual. Mentres que a letra de Longa Vida Belarús úsase coa melodía do himno actual, a canción nunca foi usada oficialmente polo Goberno Belaruso.

Outro favorito no concurso foi o poema Маладая Беларусь (*Xove Belarús*) de Janka Kupala. Porén, ó poema nunca se acompañou cunha composición musical polo que Xove Belarús non puido ser seleccionada como himno.

## Letra oficial 
## Partituras 

Ficheiro:My Belarusy 1.png|Vocal, páxina un
Ficheiro:My Belarusy 2.png|Vocal, páxina dous
Ficheiro:My Belarusy instr.jpg|Instrumental, páxina un
Ficheiro:My Belarusy instr2.jpg|Instrumental, páxina dous

## Notas 
## Véxase tamén 
### Ligazóns externas 
* Presidente da República de Belarús - Sitio web oficial do himno. 
* Decreto 350 do Presidente de Belarús.
* Artigo sobre a Belarús Soviética.
* Gravacións do himno de Belarús
Block D 11S824

**Block D 11S824**, tamén coñecido simplemente como **Block D**, é o nome dun foguete soviético usado como remolcador espacial.

## Características 
O Block D 11S824 foi un foguete usado como *remolcador espacial* lanzado mediante foguetes Proton. Non dispoñía de sistema de guiado, xa que os comandos de guiado proviñan da carga útil. Foi inicialmente deseñado para ser usado no programa N1-L3 de exploración lunar tripulada e que nunca foi levado a cabo.

## Notas 
*

## Véxase tamén 
*Block D-1 11S824M
*Block D-2 11S824F
*Proton K/D
Block D-2 11S824F

**Block D-2 11S824F**, tamén coñecido simplemente como **Block D-2** é o nome dun foguete soviético e ruso usado como remolcador espacial.

## Notas 
## Véxase tamén 
*Block D 11S824
*Block D-1 11S824M
*Proton K/D-2
Bispectral IR Detector

**BIRD**, acrónimo de *Bispectral InfraRed Detector*, é un satélite artificial alemán lanzado o 22 de outubro de 2001 mediante un foguete indio PSLV desde o complexo de lanzamento de Sriharikota.

## Características 
A misión de BIRD, de 94&nbsp;kg de masa, é servir de demostrador tecnolóxico para sensores de teledetección e realizar observacións da superficie terrestre coa finalidade de observar incendios forestais e cambios na vexetación.

## Instrumentos 
BIRD leva dous instrumentos a bordo:

* HSRS (Hot SPOT Recognition Sensor system): un sensor infravermello de dous canais para a observación da superficie terrestre.
* WAOSS-B (Wide-Angle Optoelectronic Stereo Scanner): unha cámara estereográfica de gran angular.

## Notas 
## Véxase tamén 
### Ligazóns externas 
* Páxina de BIRD en DLR
Escudo de Luxemburgo

O **escudo do Gran Ducado de Luxemburgo** goza de protección legal dende 1972, regulación que foi complementada pola Lei do 17 de xuño de 1993.

Ten tres versións, armas pequenas, medias e grandes. Todas elas teñen como elementos esenciais un único campo burelado de prata e azur de dez unidades, un león de goles, armado, lampasado e coroado de ouro. O escudo aparece timbrado cunha coroa real.

Nas armas grandes a coroa e o campo do escudo aparecen sostidos por dous leóns coroados e baixo o manto do Gran Duque sobre o que se sitúa outra coroa real.

Nas armas medias a composición sería a mesma que no caso anterior pero prescíndese do manto e a coroa colocada sobre o mesmo.

As armas pequenas unicamente estarían compostas polo propio escudo e a coroa real.

A orixe das armas do Estado luxemburgués remóntase aproximadamente ó ano 1235, cando o Conde Henrique V de Luxemburgo fixou a composición do campo do escudo, algúns anos antes, en 1123, o Conde Guillerme de Luxemburgo adoptara un estandarte burelado.

## Versións do escudo 
## Véxase tamén 
### Outros artigos 
* Bandeira de Luxemburgo
Porky's Romance

'''''Porky's Romance''''' é unha película en branco e negro de debuxos animados de 1937 do Porky Pig e a Petunia Pig dentro da serie de Looney Tunes da Warner Bros.. Foi a última vez que Joe Dougherty lle puxo voz ao Porky Pig antes de que Mel Blanc obtivera tal posto. Trata sobre Porky tratando de namorar a Petunia, mais sen conseguilo. Logo pensará en suicidarse, mais acaba tendo un soño bizarro que amosa que pasaría se casara con Petunia.
Escudo de Malta

miniatura|200px|Escudo de armas do Estado Maltés Independente (1964-1975)
O **escudo de Malta** é un campo partido de prata e de goles. No cuartel da prata, no xefe, ten unha cruz grega do mesmo metal coa figura de San Xurxo matando un dragón representada na súa parte central e rodeada por un listón no que figura o lema en inglés *For Gallantry* (*ó heroísmo*). Na cruz aparecen tamén as iniciais en inglés do rei Xurxo VI do Reino Unido (*G-VI*). Esta cruz é a representación dunha condecoración británica, a Cruz de San Xurxo, outorgada de forma colectiva a todo o pobo maltés polo seu comportamento durante a segunda guerra mundial e que quedou incorporada tanto no escudo como na bandeira de Malta.

## Véxase tamén 
### Outros artigos 
* Bandeira de Malta
Epoxi

**Epoxi** ou **poliepóxido** é un polímero termoestable formado pola reacción producida entre unha resina epoxi base e un axente catalizador.

## Química 
miniatura|300px|Estrutura dun prepolímero de resina epoxi sen modificar. *n* denota o número de subunidades polimerizas e que pode ir de 0 ata 25
[miniatura|150px|Estrutura de [Trietilentetramina|TETA, un catalizador común. Os grupos amina (NH) reaccionan cos grupos NH da resina durante a polimeración.]]
Epoxi é un copolímero, está formado por cando menos dous grupos, a resina e o catalizador. A resina consiste en monómeros cun grupo epóxido en cada extremo. As resinas epoxi máis comúns son as producidas pola reacción entre epicloridrina e bisfenol A. O catalizador consiste en monómeros de poliamina, por exemplo trietilentetramina (TETA). Cando estes compostos se mesturan xuntos, os grupos de amina reaccionan cos grupos epóxidos formando unha unión covalente. Cada grupo NH pode reaccionar con cada grupo epóxido, así que o polímero resultante está fortemente entrelazado, e é rexo e duro.

## Historia 
As primeiras resinas epoxi non comezaron a se sintetizar ata 1891  pero o seu uso comercial non empezou ata mediados da década de 1930 polo labor de Pierre Castan en Suíza e Greenlee nos Estados Unidos.

## Notas
L-Innu Malti

**L-Innu Malti** é o himno nacional de Malta. Foi escrito por Dun Karm Psaila, célebre poeta deste país. Foi tocado por primeira vez o 3 de febreiro de 1923, e foi declarado oficialmente himno nacional de Malta en 1945.

## Letra 
### En maltés 
Lil din l-art ħelwa, l-Omm li tatna isimha,
Ħares, Mulej, kif dejjem Int ħarist:
Ftakar li lilha bl-oħla dawl libbist.

Agħti, kbir Alla, id-dehen lil min jaħkimha,
Rodd il-ħniena lis-sid, saħħa 'l-ħaddiem:
Seddaq il-għaqda fil-Maltin u s-sliem.

### En inglés 
Guard her, O Lord, as ever Thou hast guarded,
This Motherland so dear whose name we bear!
Keep her in mind whom Thou hast made so fair!

May he who rules for wisdom be regarded,
In master mercy, strength in man increase!
Confirm us all in unity and peace!
Francisco Pérez Leirós

**Francisco Pérez Leirós**, nado no Porriño o 5 de maio de 1895 e finado en Buenos Aires o 14 de agosto de 1971, foi un político e sindicalista galego na Arxentina.

## Traxectoria 
A súa familia trasladouse á Arxentina cando Francisco tiña tres anos. Traballou como obreiro e pintor. En 1912 afiliouse ao Partido Socialista e foi deputado no Congreso Nacional (1924, 1931, 1934 e 1942). Promoveu reformas sociais como unha lei de previsión social para gráficos e xornalistas. En 1916 fundou a Unión de Obreros y Empleados Municipales de Bos Aires (UOEM), da que foi secretario xeral a partir de 1919. En 1922 participou na creación da Unión Sindical Argentina (USA) e en 1926 promoveu a creación dunha Central Sindical. Desde 1935 participou nas tarefas directivas da Confederación General del Trabajo. O seu proxecto de formar unha central obreira latinoamericana culminou na creación da Confederación de Trabajadores de América Latina (CETAL) en 1938, da que foi vicepresidente ata 1945. Durante os gobernos de Juan Domingo Perón desenvolveu a súa actividade na clandestinidade. Participou na Organización Regional Interamericana del Trabajo (ORIT). Dirixiu os xornais obreiros bonaerenses *Democracia Sindical*, *La Confederación* e *El Obrero Municipal*.

## Obras 
* *Grandezas y miserias de la lucha obrera*, 1941.
* *El movimiento sindical de América Latina*, 1974.

## Véxase tamén 
### Ligazóns externas 
* Biografía na Enciclopedia da emigración galega
* Obras de Pérez Leirós na Biblioteca Municipal do Porriño
Manta Ray

**Manta Ray** foi unha banda de post-rock asturiana formada en Xixón en 1992. Foi un dos grupos máis relevantes dentro do llamado "Xixón Sound". Entre os seus membros figurou como guitarrista Nacho Vegas, que abandonou a banda en 1999 para iniciar a súa carreira en solitario. O 28 de febreiro de 2008 a banda anunciou oficialmente a súa disolución.

## Discografía 
* *Manta Ray* - 1995 (Subterfuge Records)
* *Pequeñas puertas que se abren y pequeñas puertas que se cierran* - 1998 (Astro)
* *Score, un concierto de Manta Ray* - 1999 (Astro/Sinedín)
* *Esperanza* - 2000 (Astro)
* *Estratexa* - 2003 (Acuarela)
* *Torres de electricidad* - 2006 (Acuarela)
The Emperor's New Groove

'''''The Emperor's New Groove''''' é un filme de animación de Disney dirixido por Mark Dindal que se estreou no 2000.

## Sinopse 
O fachendoso e egoísta emperador inca Cuzco é traizoado e convertido en llama pola ambiciosa Yzma e o seu gardacostas Kronk. O emperador, que unha vez o tivo todo, verase abocado a confiar nun amable e simpático campesiño chamado Pacha, para encontrarse a si mesmo.

## Personaxes 
* David Spade como Emperador Kuzco
* John Goodman como Pacha
* Eartha Kitt como Yzma
* Patrick Warburton como Kronk Pepikrankenitz
* Wendie Malick como Chicha
* Kellyann Kelso como Chaca
* Eli Russell Linnetz como Tipo
* Bob Bergen como Bucky o Esquío
* Tom Jones como Cantante
* Patti Deutsch como Serventa
* John Fiedler como Home vello
* Joe Whyte como Oficial
* Frank Welker como Efectos vocais dos animais

## Galardóns e nomeamentos 
* 2000: Nomeado ó Oscar: Mellor canción orixinal.
* 2000: Nomeado ó Globo de Ouro: Mellor canción orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Limba noastră

**Limba noastră** é o himno nacional da República Moldova dende 1994. A letra foi escrita polo poeta romanés (nado en Besarabia) Alexei Mateevici (1888-1917) e a música foi composta por Alexandru Cristea (1890-1942). O poema orixinal contén doce estrofas, das cales cinco foron usadas para o himno. Están marcadas en letra grosa.

Antes de 1994, o himno de Moldova foi o mesmo que o himno de Romanía. As autoridades comunistas usaron o poema como letra do himno, argumentando que non se especifica se se trata de romanés ou de moldovo, aínda que o concepto de "lingua moldova" non existía no tempo de Mateevici.

## Limba noastră 
:***Limba noastră-i o comoară***
:***În adâncuri înfundată***
:***Un şirag de piatră rară***
:***Pe moşie revărsată.***

:***Limba noastră-i foc ce arde***
:***Într-un neam, ce fără veste***
:***S-a trezit din somn de moarte***
:***Ca viteazul din poveste.***

:*Limba noastră-i numai cântec,*
:*Doina dorurilor noastre,*
:*Roi de fulgere, ce spintec*
:*Nouri negri, zări albastre.*

:*Limba noastră-i graiul pâinii,*
:*Când de vânt se mişcă vara;*
:*In rostirea ei bătrânii*
:*Cu sudori sfinţit-au ţara.*

:***Limba noastră-i frunză verde,***
:***Zbuciumul din codrii veşnici,***
:***Nistrul lin, ce-n valuri pierde***
:***Ai luceferilor sfeşnici.***

:*Nu veţi plânge-atunci amarnic,*
:*Că vi-i limba prea săracă,*
:*Şi-ţi vedea, cât îi de darnic*
:*Graiul ţării noastre dragă.*

:*Limba noastră-i vechi izvoade.*
:*Povestiri din alte vremuri;*
:''Şi citindu-le 'nşirate, -*
:*Te-nfiori adânc şi tremuri.*

:*Limba noastră îi aleasă*
:*Să ridice slava-n ceruri,*
:*Să ne spiue-n hram şi-acasă*
:*Veşnicele adevăruri.*

:***Limba noastra-i limbă sfântă,***
:***Limba vechilor cazanii,***
:***Care o plâng şi care o cântă***
:***Pe la vatra lor ţăranii.***

:*Înviaţi-vă dar graiul,*
:*Ruginit de multă vreme,*
:*Stergeţi slinul, mucegaiul*
:*Al uitării 'n care geme.*

:*Strângeţi piatra lucitoare*
:*Ce din soare se aprinde -*
:*Şi-ţi avea în revărsare*
:*Un potop nou de cuvinte.*

:***Răsări-va o comoară***
:***În adâncuri înfundată,***
:***Un şirag de piatră rară***
:***Pe moşie revărsată.**''
Armando Vázquez Crespo

**Armando Vázquez Crespo**, nado en Bermés (Lalín) o 4 de maio de 1938, é un escritor e xornalista galego.

## Traxectoria 
Licenciado en Teoloxía pola Universidade de Comillas e titulado en xornalismo (1967). 

En 1959 iniciou en *Antena* a serie *Cousas do Tío Mingos* durante sete anos asinando como Harmán do Carrio. Traballou en *Nuevo Diario* e *Chan*. Colaborou na revista *Spes* e nos servizos informativos de TVE (1974), onde foi director do Centro de TVE en Galicia (1979) e responsable do programa “Gaceta cultural” (1981). En 1967 publicou a versión galega dunha selección das fábulas de Esopo, con introdución de Álvaro Cunqueiro e en 1968 a tradución da obra *Camiño* de Xosemaría Escrivá de Balaguer.

## Obras 
* *La España ausente*, 1971.
* *La Iglesia nace y muere en el Este*, 1972.
* *Quién es quién en la Iglesia española*, 1978.
* *A Comarca do Deza*, 1989 (en colaboración con Daniel González Alén).
* *Lalín, La tierra de Deza*, 1991.
* *Silleda, la Tierra de Trasdeza*, 1991.

* *Del Tajo a Somosierra, o el otro Madrid de los pueblos*, 1996.

* *Vila de Cruces. La tierra de Carbia*, 2000. 

* *Carboeiro, el arte que renace de sus cenizas*, 2001.
* *Madrid, barrio a barrio, de villa a metrópoli*, 2001.
* *Feria Internacional Semana Verde de Galicia, 25 años*, 2002.
* *Treinta hombres que hicieron Madrid*, 2008.
* *Memoria do tempo en Deza*, 2009.
* *Unha historia de Bermés*, 2017.
## Vida persoal 
Casou con Olga Lázara Liñares, é pai de Adrián Vázquez Lázara.
## Notas 
## Véxase tamén 
### Bibliografía 
* 

*
Escudo de Ucraína

O **escudo de Ucraína** (en ) está formado por un campo único, de azur, no que aparece de cor ouro representado un motivo que é unha síntese simbólica dunha composición pre-heráldica vinculada coa dinastía gobernante durante o século X e dos elementos heráldicos ucraínos máis antigos que se remontan ó século XII.

Aínda non se determinou con exactitude a orixe e a significación do *Tryzub* ou "tridente ucraíno", aínda que parecería estar ligado a unha paronomasia (sempre en ucraíno) entre a antiga palabra para liberdade e a palabra para tridente. Así é que esta abstracta figura é denominada comunmente o tridente (en ). Foi o máis antigo dos escudos empregados xa que se introduciron numerosos cambios dende o século XIII. Actualmente non se determinaron con exactitude tanto a orixe como o significado do tridente ucraíno aínda que se produciron achádeos arqueolóxicos nos que aparecen figuras de tridentes datados no I a.C

## Escudos históricos 

Ficheiro:Coin of Vladimir the Great (reverse).svg|Escudo do Principado de Kíiv, baseado na moeda de Vladímir o Grande (séculos X-XI)
Ficheiro:Herb Viyska Zaporozkoho.svg|Escudo do Hetmanato cosaco (1649-1764)
Ficheiro:Coat of Arms of UNR.svg|Escudo da República Nacional Ucraína (1917-1921)
Ficheiro:Alex K Halych-Volhynia.svg|Escudo da República Nacional de Ucraína Occidental (1918-1919)
Ficheiro:Alex K Ukrainska Derzhava.svg|Escudo do Hetmanato (1918)
Ficheiro:Coat of arms of Ukrainian SSR.svg|Escudo da R.S.S. de Ucraína na súa terceira variante (1949-1991)

## Véxase tamén 
### Ligazóns externas 
* Bandeira de Ucraína
One contra Olesen

***One contra Olesen*** foi un caso xudicial que chegou ao Tribunal Supremo dos Estados Unidos de América e que foi sentenciado o 13 de xaneiro de 1958, e que supuxo un fito para o recoñecemento da homosexualidade nos Estados Unidos.

## Desenvolvemento 
One, asociada á Mattachine Society, publicaba a revista *ONE: The Homosexual Magazine* desde 1953. Logo dunha campaña de acoso por parte de Correos e o FBI, o xefe de correos dos Ánxeles declarou o número de outubro de 1954 da revista obsceno e xa que logo segundo a lei Comstock era ilegal enviala polo correo.

A revista demandou nos tribunais á oficina postal, a primeira sentenza, ditada en marzo de 1956, dáballe a razón a Correos, como tamén fixo o tribunal de apelación en febreiro de 1957. Pero para sorpresa xeral, o Tribunal Supremo non só aceptou a apelación senón que con base na recente sentenza do caso Roth contra os Estados Unidos, que sentaba xurisprudencia, o tribunal nunha decisión *per curiam*, revogou a decisión do tribunal de apelación sen mesmo esperar pola vista oral..

## Notas 
## Véxase tamén 
### Ligazóns externas 
* O caso no Tribunal Supremo .
Block DM-2 11S861

**Block DM-2 11S861**, tamén coñecido comercialmente como **Block DM1** ou simplemente como **Block DM-2** (non confundir co Block DM2) é o nome dun foguete soviético e ruso usado como remolcador espacial e etapa superior.

## Notas 
## Véxase tamén 
*Block DM 11S86
*Block DM-2M 11S861-01
*Proton K/DM-2
Escudo de Moldova

O **escudo de Moldova ** está composto por unha figura dunha aguia de ouro, con pico e garras de goles que sostén no seu pico unha cruz ortodoxa de ouro e, coas súas gadoupas, unha póla de loureiro de sinople e un cetro de ouro. A figura da aguia é practicamente idéntica á que figura no escudo de Romanía.

Sobre o peito da aguia figura o brasón que é un campo partido de goles e azur cos elementos heráldicos tradicionais de Moldova, unha testa de uro de ouro cun sol do mesmo metal entre os seus cornos e rodeada, á súa esquerda, por unha rosa de cinco pétalos de goles (representada en ocasións de ouro) e, á súa dereita, un crecente tamén de ouro. Este brasón con algunhas diferenzas tamén figura nun dos cuarteis do escudo de Romanía.

O escudo de Moldova figura no centro da bandeira de Moldova.

## Véxase tamén 
### Outros artigos 
* Bandeira de Moldova
Ruud van Nistelrooy

**Rutgerus Johannes Martinius "Ruud" van Nistelrooy**, nado en Oss o 1 de xullo de 1976, é un exfutbolista neerlandés. Xogaba de dianteiro e foi internacional coa selección neerlandesa.

## Traxectoria 
Xogou catro anos no FC Den Bosch, holandés. Posteriormente pasaría a xogar durante só unha tempada no SC Heerenveen, tamén dos Países Baixos. No ano 1998 da o seu salto á alta competición co club PSV Eindhoven e máis tarde ó Manchester United inglés.

No ano 2006 chega a España, ó Real Madrid, por unha cantidade de 15 millóns de euros. Neste club gañaría a Liga BBVA e a Supercopa de España de Fútbol. No ano 2009 o Real Madrid venderíao ó Hamburgo SV, no cal anotaría un total de 17 goles en dúas tempadas. No 2011 volvería de novo a España, esta vez nas mans do Málaga CF.

## Clubs 
* Supercopa dos Países Baixos, Charity Shield, Carling Cup, Supercopa de España

## Palmarés 
## Véxase tamén 
### Ligazóns externas 
* Web do Real Madrid (Español)
* Diario As (Español)
Block DM-2M 11S861-01

**Block DM-2M 11S861-01**, tamén coñecido como **Block DM-2M** e comercialmente como **Block DM3** ou **Block DM4**, é o nome dun foguete ruso usado como remolcador espacial e etapa superior.

## Notas 
## Véxase tamén 
*Block DM 11S86
*Block DM-2 11S861
*Proton K/DM-2M
Block L Molniya 8K78M

**Block L Molniya 8K78M** é o nome dun foguete soviético usado como remolcador espacial e etapa superior.

## Notas 
## Véxase tamén 
### Outros artigos 
*Block L Molniya 8K78
Nazaré

*Este artigo trata sobre a vila de Portugal, para a vila de Israel véxase Nazaret, para a belga véxase Nazareth.*

A **Nazaré** é unha vila portuguesa, pertencente ao distrito de Leiria, con cerca de 10.300 habitantes.

## Localización 
O actual espazo urbano da vila aglutina tres antigos poboados, Pederneira, Sítio da Nazaré e Praia da Nazaré e novos barrios da segunda metade do século XX, como a Urbisol ou o Rio Novo, xurdidos a consecuencia da  expansión natural dos tres núcleos primitivos.

A vila é sede dun pequeno municipio con 80,49&nbsp;km² de área e 15 158 habitantes (2011), subdividido en 3 freguesías, Nazaré, Valado dos Frades e Famalicão. O municipio é rodeado a norte, leste e sur polo concello de Alcobaça e a oeste confina co océano Atlántico.

## Historia 
[miniatura|esquerda|[Santuario de Nosa Señora de Nazaré|Igrexa de Nosa Señora da Nazaré.]]
Os primeiros asentamentos eran inmediatamente sobre zonas costeiras agrupados nos núcleos de Pederneira e Sitio. As poboacións tiveron que se defender de ataques piratas que foron frecuentes ata o século XIX. Sobre as orixes existe a lenda da Nazaré á que fan referencia varios textos históricos.

O municipio, e a freguesía de Nazaré designáranse *Pederneira* até 1912, ano en que, por lei, o topónimo foi alterado para Nazaré. O antigo concello da Pederneira tivo foro, en 1514, dado por Don Manuel I, e estivo integrado nos *coutos de Alcobaça*.
 
A Pederneira, actualmente un dos barrios da vila da Nazaré, mantén aínda o edificio dos antigos pazos do Concello, o pelouriño, a igrexa Matriz da nosa Señora das Areas e a igrexa da Misericordia, como testemuños da súa antiga condición de vila sede de concello.
miniatura|Vista nocturna do Sítio da Nazaré.

## Turismo 
O atractivo turístico de Nazaré residía antigamente na tipoloxía de vila tradicional mariñeira e nas súas fermosas e grandes praias aínda que actualmente este turismo fixo mudar o urbanismo e sociedade mariñeira da vila. O turismo ten unha grande importancia na economía da vila consolidándose como destino preferente de turismo.

O topónimo Nazaré está intrinsecamente ligado á Lenda da Nazaré.

As freguesías do concello da Nazaré son as seguintes:
* Famalicão
* Nazaré
* Valado dos Frades

## Véxase tamén
### Ligazóns externas
* Páxina oficial de Nazaré 
* Rádio Nazaré
Miklós Barabás

**Miklós Barabás**, nado o 10 de febreiro de 1810 en Mărcușa (Transilvania) e finado o 12 de febreiro de 1898 en Budapest, foi un pintor húngaro, o representante máis importante do estilo biedermeier en Hungría, coñecido en especial como retratista.

## Traxectoria 
Nado na Transilvania austrohúngara, estudou na escola protestante de Nagyenyed, continuando a partir de 1828 en Kolozsvár, alí aprendeu as técnicas da pintura, marchou a Viena por un tempo para perfeccionar os seus coñecementos, vivindo na pobreza intentou entrar na Academia de Belas Artes pero en 1830 estaba de volta en Kolozsvár. Grazas ao mecenado do xeneral Kisselev converteuse no retratista de moda en Bucarest, onde viviu entre 1831 e 1833. Logo decidiu realizar unha viaxe por Italia para continuar os seus estudos. En 1835 instalouse en Budapest e converteuse nun dos retratistas húngaros máis populares, ligado á vida cultural da cidade estableceu a Sociedade das Belas Arte en 1859, da que foi o seu presidente desde 1862 ata a súa morte. En 1867 foi elixido para o Parlamento de Hungría.

## Galería 

Imaxe:Barabas-vasarra.jpg|Miklós Barabás: *Familia romanesa indo á feira* (1843-44)
Imaxe:Barabas-liszt.jpg|Miklós Barabás: *Franz Liszt* (1847)
Imaxe:Emanoil Gojdu Barabas.jpg|Miklós Barabás: *Emanoil Gojdu* (1843-44)
Imaxe:Barabas-teleki.jpg|Miklós Barabás: *László Teleki* (1843-44)

## Véxase tamén 
### Ligazóns externas 
* Pinturas de Miklós Barabás
Transbordador espacial Buran

[miniatura|Maqueta do transbordador espacial Buran no [parque Gorki, en Moscova.]]

O **transbordador espacial Buran** foi un transbordador espacial soviético que voou unha única vez e en modo automático, sen tripulación, engalando o 15 de novembro de 1988 e regresando tres horas despois.

## Características
O Buran foi un esforzo soviético para manter o ritmo estratéxico e tecnolóxico dos Estados Unidos no espazo. Tivo as súas orixes nos estudos de 1974 e 1975 de NPO Energia para un novo sistema de acceso ao espazo. Ao mesmo tempo os militares soviéticos, coñecedores de que o programa do transbordador espacial estadounidense planificouse con posibles misións militares en mente, comezou a interesarse por un sistema similar para o acceso ao espazo, reutilizable e tripulado e con potencial militar. O deseño americano foi estudado a fondo polos enxeñeiros soviéticos, que adoptaron algunhas das súas solucións pero rexeitaron outras. En lugar de foguetes aceleradores de propelente sólido, os aceleradores do Buran serían dous foguetes de propelente líquido alimentados por queroseno e osíxeno líquido. A escasa experiencia soviética en motores crioxénicos levou á decisión de non desenvolver un motor crioxénico reutilizable como o dos transbordadores americanos, o que levou á súa vez a poñelos no tanque de propelente principal en lugar da propia nave.

O decreto autorizando o desenvolvemento do vehículo (decreto 132-51) foi emitido o 12 de febreiro de 1976, ao mesmo tempo que as especificacións militares do sistema. Estas últimas incluían a capacidade de levar unha carga de 30 toneladas a unha órbita de 200&nbsp;km de altura e 50,7º de inclinación orbital seguido por sete días de operacións en órbita e o regreso a terra con 20 toneladas de carga. A forma de vehículo con ás similar ao transbordador estadounidense decidiuse o 11 de xuño de 1976. Construíronse varias maquetas e vehículos de proba para o túnel de vento e para as probas de transporte.

O programa atrasouse durante varios anos ata o lanzamento do 15 de novembro de 1988, que foi á súa vez o final do programa.

## Notas
A Insua, San Pantaleón das Viñas, Paderne

**A Insua** é un lugar da parroquia de San Pantaleón das Viñas no concello coruñés de Paderne da comarca de Betanzos. Segundo o INE, en 2025 tiña 197 habitantes (86 homes e 111 mulleres), o que supón unha diminución en relación a 2011, cando tiña 234 habitantes.

A Ponte do Pedrido, unha das construcións civís máis emblemáticas de Galicia, ten un dos seus extremos neste lugar.

## Notas 
## Lugares e parroquias 
### Lugares de San Pantaleón das Viñas 
### Parroquias de Paderne
Castel Goffredo

**Castel Goffredo** é unha localidade e comuna italiana da provincia de Mantua, rexión da Lombardía, cuns 12.440 habitantes no 2011.
Cajun (foguete)

**Cajun** foi o nome dun tipo de foguete sonda estadounidense desenvolvido a finais dos anos 1950 como sucesor mellorado do Deacon mediante un uso dun mellor propelente.

## Notas 
*

## Véxase tamén 
### Outros artigos 
*Apache (foguete)
*Arcon (foguete)
*Asp (foguete)
*Cajun Dart
*Deacon (foguete)
*Nike (foguete)
Avangard Omsk

O **Avangard Omsk** (en ) é un equipo profesional de hóckey sobre xeo da cidade de Omsk (Rusia). Actualmente compite na División Chernyshev da Kontinental Hockey League (KHL), conseguindo dous campionatos de división nas tempadas 2011 e 2012.

## Historia 
O Avangard Omsk naceu en 1950 baixo a denominación de Spartak Omsk, adoptando a súa denominación actual en 1981. Non foi ata o 2004 cando o equipo conseguiu o seu primeiro título, a Superliga Rusa, e tan só un ano despois chegaría o seu segundo título, desta vez un título continental, a IIHF European Champions Cup logo de derrotar na final ao Oulun Kärpät finlandés por 2 goles a 1, converténdose no primeiro equipo en gañar esta competición baixo a nova denominación. No 2008 o club ingresou na Kontinental Hockey League (KHL), unha nova competición eurasiática.

## Denominacións 
* **Spartak Omsk** 1950-1962
* **Aeroflot Omsk** 1962-1967
* **Kauchuk Omsk** 1967-1972
* **Khimik Omsk** 1972-1974
* **Shinnik Omsk** 1974-1981
* **Avangard Omsk Oblast** 1981-*presente*

## Palmarés 
* **1 Superliga Rusa:** 2004
* **1 IIHF European Champions Cup:** 2005

## Véxase tamén 
### Ligazóns externas 
* Sitio web oficial do Avangard Omsk
Dinamo Riga

O **Dinamo Riga** (en letón **Rīgas Dinamo**) foi un equipo profesional de hóckey sobre xeo da cidade de Riga (Letonia). Durante o derradeiro ano da súa existencia competiu na liga letoa. Na súa última etapa na liga letoa o equipo xogou os seus partidos como local no Inbox.lv ledus halle, un pavillón con capacidade para 1&nbsp;000&nbsp;persoas.

Aínda que anteriormente houbo un equipo co mesmo nome, o club foi refundado en 2008 para formar parte da nova competición eurasiática, a Kontinental Hockey League (KHL). O 2 de setembro de 2008 xogou o primeiro partido da historia da nova competición eurasiática, gañando por 4 goles a 2 ao Amur Khabarovsk ruso. Durante os anos que participou na liga eurasiática xogou os seus partidos como local no Arena Riga, un pavillón con capacidade para 10&nbsp;300&nbsp;persoas.

En febreiro de 2022, ante a escalada de violencia en Ucraína, a ministra de educación e ciencia, e responsable tamén de deportes de Letonia, Anita Muižniece, declarou que a participación do equipo letón, un dos fundadores da KHL e considerado o equipo deportivo máis importante do país, na KHL debía finalizar.

## Notas 
## Véxase tamén 
### Ligazóns externas 
* Sitio web oficial  
* Sitio web dos seareiros
Patrón costeiro

O **patrón costeiro** ou de costa é o profesional náutico-pesqueiro encargado do mando en buques pesqueiros de ata 24 metros de eslora de puntal a puntal e 400&nbsp;kW de potencia efectiva da máquina.

Para acceder a un posto de patrón de costa é preciso superar unha formación de **Patrón Costeiro Polivalente**, cunha duración mínima de 600 horas, de máquinas e de ponte.

## Atribucións 
O **patrón costeiro** ten legalmente recoñecidas as seguintes atribucións:

* O Mando en buques pesqueiros de ata 24 metros de eslora pp e 400&nbsp;kW de potencia efectiva da máquina, adicado á pesca costeira, de litoral ou auxiliar de acuicultura e a unha distancia de ata 60 millas da costa

* A xefatura de máquinas en buques pesqueiros con potencia propulsora non superior a 400&nbsp;kW.
* O enrolamento coma oficial encargado da garda de navegación en buques adicados á pesca litoral.
* O enrolamento coma oficial encargado da garda de máquinas en barcos adicados á pesca de litoral.
* Previa autorización da Dirección Xeral da Mariña Mercante, exercer en buques mercantes que operen en augas interiores, coas atribucións determinadas anteriormente e ata un máximo de 150 persoas en buques de pasaxe.

## Notas
Sigismondo

***Sigismondo*** é unha ópera seria en dous actos con música de Gioachino Rossini e libreto en italiano de Giuseppe Maria Foppa. A súa estrea tivo lugar no Gran Teatro La Fenice de Venecia o 26 de decembro de 1814, mais non tivo unha grande acollida. Trátase dunha farsa veneciana (ao igual que ''L'inganno felice*, *La scala di seta* e *Il signor Bruschino*). Parte da música desta ópera foi empregada por Rossini para varias óperas posteriores: *Elisabetta, regina d'Inghilterra*, *Il barbiere di Siviglia* e *Adina*. 	

## Historia 
*Sigismondo* estreouse o 26 de decembro de 1814 no Gran Teatro La Fenice de Venecia, mais non tivo unha grande acollida. A ópera tivo pouca circulación, con representacións en Padua, Cremona e Reggio Emilia (todas elas en 1819), Florence (1820) e Boloña (1827), quedando logo totalmente esquecida. O seu renacemento moderno tivo lugar en Rovigo e Trieste en 1992, cunha xove Sonia Ganassi no papel protagonista.

Esta ópera rara vez é representada na actualidade, aparecendo nas estatísticas de Operabase cunha única representación no período 2005-10.

## Personaxes 
## Argumento 
A escena ten lugar en *Gesna*, antiga capital de Polonia, e en parte nalgúns bosques e lugares montañosos.

A ópera comeza coa loucura de Sigismondo: teme a vinganza de Ulderico, pai da súa dona Aldimira, que a mandou matar por infidelidade. En realidade Aldimira está viva, e foi vítima dunha trampa traizoeira de Ladislao, quen o inventou todo.

Aldimira reúnese de novo con Sexismundo baixo un nome falso, seducíndoo, pídelle que sexa a súa esposa e ela acepta, mais quere consultar con seu pai que está a piques de atoparse con Sigismondo.

Mentres tanto, Ladislao revela a Ulderico o delito de Aldimira e que non está viva, o que provoca o ataque. Sigismondo perde, mais salva a Aldimira da espada de Ladislao.

Revélase o engano e prenden a Ladislao, finalizando felizmente a ópera.

## Orquestración 
A partitura de Rossini prevé a utilización de:

* 2 frautas (2° tamén piccolo), 2 óboes (tamén corno inglés), 2 clarinetes, 2 fagots
* 2 trompas, 2 trompetas, trombón
* timbais, bombo
* *archi*
Para os recitativos:
* piano (violoncello e contrabaixo *ad libitum*)

## Gravacións 
## Notas 
## Véxase tamén 
### Bibliografía 
* Holden, Amanda (Ed.), *The New Penguin Opera Guide*, Nova York: Penguin Putnam, 2001. ISBN 0-14-029312-4
* Osborne, Charles, *The Bel Canto Operas of Rossini, Donizetti, and Bellini*, Portland, Oregon: Amadeus Press, 1994 ISBN 0-931340-71-3
* Osborne, Richard: "Sigismondo" en *The New Grove Dictionary of Opera*, Stanley Sadie (Ed.). (Londres: MacMillan, 1992) ISBN 0-333-73432-7
* Radiciotti, Giuseppe, *Gioachino Rossini: vita documentata; opere ed influenze su l'arte'', 3 vols. Tivoli: Chicca, 1927-29.
Pesca costeira

A **pesca costeira** é aquela que se practica á vista da costa (na regulamentación de aplicación en Galicia tómanse 12 millas). En xeral enténdese que é a artesanal ou comercial, mais tamén podería ser recreativa.

Normalmente está regulamentada segundo o tamaño das embarcacións, as artes de pesca permitidas e, por veces, as especies ou cantidades que se poden capturar.

É unha actividade moi diversificada, utilizando redes de arrastre, mallas, redes de cerco, liñas e anzol ou diferentes tipos de trampas.

## Véxase tamén
### Ligazóns externas
* "Resolución do Parlamento Europeo sobre a pesca costeira" aprobada a 15 de xuño de 2006
CANX 1

**CANX 1** ou **CanX 1**, acrónimo de *Canadian Advanced Nanospace eXperiments 1*, é un picosatélite canadense lanzado o 30 de xuño de 2003 mediante un foguete ruso Rokot desde o cosmódromo de Plesetsk.

## Características 
A misión de CanX 1, de 1&nbsp;kg de masa e construído polo Instituto de Estudos Aeroespaciais da Universidade de Toronto, é servir de demostrador de tecnoloxías espaciais de baixo custo. Entre outras tecnoloxías, leva a bordo:

* Unha CPU baseada no microprocesador ARM de Atmel.
* Células solares de tripla unión de arseniuro de galio.
* Cámaras CMOS para observación terrestre e seguimento estelar.
* Control magnético activo para estabilización nos tres eixos.

## Notas 
## Véxase tamén 
### Outros artigos 
* CANX 2
* CANX 6

### Ligazóns externas 
* Páxina de CanX 1 no Instituto de Estudos Aeroespaciais da Universidade de Toronto
Bellcaire d'Empordà

'''Bellcaire d'Empordà''' é un municipio catalán da provincia de Xirona. Forma parte da comarca do Baix Empordà.

## Historia 
Bellcaire d'Empordà é citado nun documento do ano 881 co nome de *Bedenga*. Máis tarde pertenceu ao condado de Empúries e foi residencia habitual dos condes desde finais do século XIII e principios do XIV.

## Demografía 
## Lugares de interese 
250px|miniatura|Igrexa de Sant Joan
*Castelo dos Comtes d'Empúries, fortaleza situada na parte alta do pobo, utilizado actualmente como casa do concello e igrexa parroquial.
*Igrexa de Sant Joan de Bellcaire, templo románico do século XI e con elementos posteriores dos séculos XII e XIII.

## Véxase tamén 
### Ligazóns externas 
* Sitio oficial do concello  
* Información da Generalitat de Catalunya 
* Información do Institut d'Estadística de Catalunya
Lingua wólof

O **wólof** ou **wolof** é unha lingua da familia das linguas níxer-congo. É o idioma máis falado no Senegal e no grupo étnico dos wólof.

No Senegal, un 40% da poboación ten a lingua wólof como lingua materna e o outro 40% como segunda lingua. En Gambia, aproximadamente un 15% da poboación (unhas 200.000 persoas) tena como lingua materna, pero na capital, Banjul, un 50% emprégaa como primeira lingua. En Mauritania, aproximadamente un 7% (185.000 persoas) da poboación fala wólof, sobre todo nas zonas costeiras do leste.

[miniatura|250px|Nome dos países de [Europa en wólof]]

## Notas 
## Véxase tamén 
### Outros artigos 
* Wikipedia en wólof
### Bibliografía 
* M. Orozco e F. Roca, 2006, *El Fula i el Wòlof:Estudi comparatiu entre les gramàtiques del Fula i el Wòlof i del català*, Barcelona, ISBN 84-393-7034-2.
### Ligazóns externas 
* O wólof no Ethnologue 
* Introdución á lingua wólof na web *Linguas do mundo e tipoloxía lingüística*, da Universidade de Vigo.
CANX 2

**CANX 2** ou **CanX 2**, acrónimo de *Canadian Advanced Nanospace eXperiments 2*, é un satélite artificial canadense lanzado o 28 de abril de 2008 mediante un foguete indio PSLV desde o centro de lanzamento de Sriharikota.

## Características 
A misión de CanX 2, de 7&nbsp;kg de masa e construído polo Instituto de Estudos Aeroespaciais da Universidade de Toronto, é servir de demostrador de novas tecnoloxías espaciais. Entre outras tecnoloxías, leva a bordo tecnoloxías relacionadas co sistema de propulsión, radiocomunicación, sensores de actitude innovadores e un receptor GPS comercial.

## Notas 
## Véxase tamén 
### Outros artigos 
* CANX 1
* CANX 6

### Ligazóns externas 
* Páxina de CanX 2 no Instituto de Estudos Aeroespaciais da Universidade de Toronto
Merseyside

A **Merseyside**, ou ribeira do Mersey, é un condado metropolitano do Reino Unido creado o 1 de abril de 1974, situado ó norte de Inglaterra, na beira do río Mersey. Ocupa unha área de 645&nbsp;km², cunha poboación en 2004 de 1&nbsp;365&nbsp;901 habitantes.

Merseyside creouse áreas que anteriormente foran parte dos condados administrativos de Lancashire e Cheshire, xunto cos antigos distritos de Birkenhead, Wallasey, Liverpool, Bootle e St Helens. Entre 1974 e 1986 existiu un consello do condado pero tras a reforma de 1986 elimináronse os consellos dos condados, quedando a administración do condado en man dos distritos metropolitanos de Liverpool, St Helens, Wirral, Knowsley e Sefton, non obstante certos servizos, como a policía, bombeiros e transportes, ofrécense de forma conxunta, coordinados entre os diferentes distritos. Ó non ter un consello formado polas distintas metrópoles, non hai ningunha cidade que actúe como capital do condado. Merseyside limita con Lancashire, Cheshire e co Gran Manchester.

## Distritos 
## Véxase tamén 
### Outros artigos 
* Condados de Inglaterra
Lancashire

**Lancashire** é un condado histórico non metropolitano do Reino Unido, situado ó noroeste de Inglaterra. Ocupa unha área de 3.079&nbsp;km², cunha poboación estimada en 2010 de 1&nbsp;449&nbsp;300 habitantes.

Antigamente Lancashire incluía os terreos do actual condado, mais os terreos de Merseyside e Gran Manchester, que dende 1974 son condados metropolitanos independentes. O actual condado de Lancashire está formado por 14 distritos. A capitalidade está no distrito de Lancaster, malia que a sede do goberno está en Preston.
 
Merseyside limita con Cumbria, North Yorkshire, Merseyside e Gran Manchester.

## Distritos 
## Véxase tamén 
### Outros artigos 
* Condados de Inglaterra